C. P. Christiansen/öö

Christian Peter Christiansen (* 4.11.1854 uun Kiel, apwoksen uun Kairem, † 10.10.1922 uun Berlin) wiar en sölrangen dachter.

Christiansen as bi C. P. Hansen (1803-1879) tu skuul gingen, hää uun Hüsem bi J. G. Jebens liard an as druker wurden. Leeder wurd hi baas faan't Husumer Wochenblatt, sant 1912 Husumer Tageblatt, an uk senaator faan't stääd Hüsem. 1922 wurd'er swaar kraank an wul ham uun Berlin kuriare läät, man stoorew diar.

 Werk 
Sin bekäändst stak as saner twiiwel det sölrang hümne Üüs Söl'ring Lön'. Uk sin dachtang Stiiner bi Strön as gud bekäänd. Üüb huuchsjiisk hää hi en balaad skrewen auer di siamaan Tame Tamen (*1711), di uun slaawerei kaam.

 Üüs Sölring Lön (began) 
Üüs Söl’ring Lön’, dü best üüs helig
Dü blefst üüs ain, dü best üüs Lek!
Din Wiis tö hual’en, sen wü welig
Di Söl’ring Spraak auriit wü ek.
Wü bliiv me di ark Tir forbün’en,
Sa lung üs wü üp Warel’ sen.
Uk diar jaar Uuning bütlön’ fün’en,
Ja leeng dach altert tö di hen.

Kumt Riin, Kumt Senenskiin,
Kum junk of lekelk Tiren,
Tö Söl’ wü hual’ Aural;
Wü bliiv truu Söl’ring Liren!  (...)

 Stiiner bi Strön (began) 
Ik wiar itüüs en ging bi Strön;
Di Senskiin lair aur See en Lön.
Ik ging en taacht en saamelt Stiin;
Ja wiar sa blank, ja wiar sa riin.  (...)

 Luke uk diar 
 Text:Üüs Söl'ring Lön'
 Text:Stiiner bi Strön
 Stiiner bi Strön üp YouTube

 C. P. Christiansen uun't Nordfriisk Futuur
 Lauritzen-Hamburg.de
 "Stiiner bi Strön" me Aurseeting bi Fuar Sölring Lir 2.0

Kategorie:Söl'
Kategorie:Skriiwer
Kategorie:Söl'ring Spraak